
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 459 


17 Ιουνίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΓΕΩΡΓΙΟΥ ΝΙΚ. 
ΕΥΑΓΓΕΛΙΝΟΥ» και κύρωση του οργανισμού αυ¬ 
τού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση Ομογενών Αλλοδαπών. 2 

Αύξηση των συντάξεων των συνταξιούχων του Ταμείου 
Συντάξεων Εφημεριδοπωλών και Υπαλλήλων Πρα¬ 
κτορείων θεσ/νίκης για το έτος 1996. 3 

Τροποποίηση της 49854/20.8.1984 απόφασης του 
Υπουργού Εσωτερικών. 4 

Ένταξη της Κοινότητας Πανοράματος Ν. Γρεβενών 
στο Α’ μέρος του Ν. 1188/81. 5 

Σύσταση ίδιου Νομικού Προσώπου στο Δήμο Σερβίων 
Ν. Κοζάνης με την επωνυμία «Β' Κέντρο Ανοικτής 
Προστασίας Ηλικιωμένων».(Κ.Α.Π.Η.). 6 


Τροποποίηση - Συμπλήρωση της 2246/23.8.94 από¬ 
φασης Νομάρχη Φλώρινας με θέμα «Τροποποίηση 
της 2690/9.9.91 απόφασης Νομάρχη Φλώρινας με 
θέμα «τροποποίηση της 841/27.3.91 απόφασης με 
θέμα χορήγηση αδειών οικοδομής από Προέδρους 
Κοινοτήτων». 7 

Διορθώσεις Σφαλμάτων 

Διόρθωση σφάλματος στην απόφαση του Διευθυντή 
της Περιφερειακής Διεύθυνσης Γεωργικής Ανάπτυ¬ 
ξης Πελοποννήσου και Δυτικής Στερεός Ελλάδος, 
για τη ζώνη προωθήσεως δενδροκηπευτικών καλ¬ 
λιεργειών για το έτος 1996 στο χώρο δικαιοδοσίας 
της Περιφερειακής Διεύθυνσης Γ εωργικής Ανάπτυ¬ 
ξης Πολοποννήσου και Δυτικής Στερεός Ελλά¬ 
δος. 8 


ΠΡΟΕΔΡΙΚΑ ΔΙΑΤΑΓΜΑΤΑ 


( 1 ) 

Έγκριση σύστασης του κοινωφελούς ιδρύματος με την 

επωνυμία «ΚΛΗΡΟΔΟΤΗΜΑ ΓΕΩΡΓΙΟΥ ΝΙΚ. ΕΥΑΓ- 

ΓΕΛΙΝΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 25.11.1971 ιδιόγραφη διαθήκη του Αποστό¬ 
λου Νικολάου Ευαγγελινού, η οποία δημοσιεύθηκε με το 
αριθ. 1936/18.10.1973 πρακτικό του Μον. Πρωτοδικείου 
Αθηνών και ερμηνεύθηκε με τις αριθ. 656/1989 και 
6585/1994 αποφάσεις του Εφετείου Αθηνών, με την 
οποία συστήθηκε κοινωφελές ίδρυμα με την επωνυμία 
«ΚΛΗΡΟΔΟΤΗΜΑ ΓΕΩΡΓΙΟΥ ΝΙΚ. ΕΥΑΓΓΕΛΙΝΟΥ» και 
με έδρα τη Νέα Πεντέλη Αττικής. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 5.3.1996 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 411/24.1.1996 κοινή απόφαση του Πρω¬ 
θυπουργού και του Υπουργού Οικονομικών, με την οποία 
ανατέθηκαν αρμοδιότητες στους Υφυπουργούς Οικονο¬ 
μικών (ΦΕΚ 58/Β71996). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινοφελούς ιδρύματος 
με την επωνυμία «ΚΛΗΡΟΔΟΤΗΜΑ ΓΕΩΡΓΙΟΥ ΝΙΚ. 
ΕΥΑΓΓΕΛΙΝΟΥ», η οποία έγινε από τον Απόστ. Ευαγγε- 
λινό με την από 25.11.1971 ιδιόγραφη διαθήκη του, η 
οποία δημοσιεύθηκε με το αριθ. 1936/18.10.1973 πρα¬ 
κτικό του Μον. Πρωτοδικείου Αθηνών και ερμηνεύθηκε με 
τις αριθ. 656/1989 και 6585/1994 αποφάσεις του Εφε¬ 
τείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθνικής Παιδείας και θρησκευμάτων 
και διέπεται από τις διατάξεις της παραπάνω συστατικής 
του πράξης, του παρακάτω οργανισμού, του Α.Ν. 2039/ 

1939 και των διαταγμάτων που εκδόθηκαν ή θα εκδοθούν 
σε εκτέλεση του νομού τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΚΛΗΡΟΔΟΤΗΜΑ ΓΕΩΡΓΙΟΥ ΝΙΚ. 

ΕΥΑΓΓΕΛΙΝΟΥ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΛΗΡΟΔΟ¬ 
ΤΗΜΑ ΓΕΩΡΓΙΟΥ ΝΙΚ. ΕΥΑΓΓΕΛΙΝΟΥ», που συστήθηκε 
από τον Απόστολο Ν. Ευαγγελινό με την από 25.11.1971 
ιδιόγραφη διαθήκη του η οποία δημοσιεύθηκε με το αριθ. 
1936/18.10.1973 πρακτικό του Μον. Πρωτοδικείου Αθη¬ 
νών και ερμηνεύθηκε με τις αριθ. 656/1989 και 6585/ 

1994 αποφάσεις του Εφετείου Αθηνών, αποτελεί νομικό 
πρόσωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος οργανι¬ 
σμού, του Α.Ν. 2039/1939, όπο)ς κάθε φορά ισχύει ο νόμο 
αυτός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Έδρα του ιδρύματος είναι η Νέα Πεντέλη Αττικής. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 
Σκοπός 

Σκοπός του ιδρύματος είναι η χορήγηση υποτροφιών, 
από τα εισοδήματα που προέρχονται από τη εκμετάλ¬ 
λευση των ακινήτων περιουσιακών στοιχείων, σε δύο οικο¬ 
νομικά αδυνάτους και αρίστους μαθητές, που φοιτούν στο 
Δημοτικό, Γυμνάσιο και Λύκειο της Κοινότητας Νέας Πε¬ 
ντέλης, κάθε χρόνο, για τη συνέχιση των σπουδών τους. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το επί της οδού- Μισαραλιώτου και Καβαλλότη διαμέ¬ 
ρισμα πολυκατοικίας στον 4ο όροφο, που αποτελείται από 
3 δωμάτια και βοηθητικαύς χώρους. 

β) Το επί της οδού Νικ. Δημητρακοπούλου αρ. 39β δια¬ 
μέρισμα πολυκατοικίας, που αποτελείται από 3 δωμάτια 
και βοηθητικούς χώρους. 

γ) Το επί της οδού Βεΐκου 75-77 διαμέρισμα πολυκατοι¬ 
κίας που αποτελείται από 2 δωμάτια και βοηθητικούς χώ¬ 
ρους. 

δ) Το εξ αδιαιρέτου μερίδιο του διαθέτη επί της οικίας 
που βρίσκεται στη συμβολή των οδών Σατωβριάνδρου και 
Κουμουνδούρου. 

2. Πόροι του ιδρύματος είναι: 

α) Τα ειοοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 


γ) Οι χρηματικές παροχές ή επιχειρήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο, που αποτελείται από τους εκάστοτε: 

1) Ειρηνοδίκη του κατά τόπου αρμόδιου Ειρηνοδικείου 
σε σχέση με την Κοινότητα Ν. Πεντέλης, ως Πρόεδρο. 

2) Πρόεδρο της Κοινότητας Ν. Πεντέλης. 

3) Διευθυντή του Αστεροσκοπείου Ν. Πεντέλης. 

4) Διευθυντή του Σχολείου Ν. Πεντέλης. 

5) Διοικητή του Αστυνομικού Τμήματος Ν. Πεντέλης. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε 
εξάμηνο και έκτακτα οπότε το ζητήσει ο Πρόεδρος ή Δύο 
(2) από τα μέλη του, με γραπτή αίτησή τους προς τον Πρό¬ 
εδρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις θεωρείται ότι έχει παραιτηθεί και η κενή 
θέση αυτού συμπληρώνεται κατά το οριζόμενα στην παρ. 
3 του παρόντος άρθρου. 

7. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

8. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύο- 
νται ότι πραγματοποιήθηκαν νόμιμα. 

Άρθρο 5 

/\ρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης του παρόντος Οργανισμού, του Α.Ν. 2039/1939 και 
των διαταγμάτων, που εκδόθηκαν ή θα εκδοθούν σε εκτέ¬ 
λεση του Νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 τσυ Α.Ν. 2039/1939 και του 
από 20.12.1939 Β.Δ/τος (ΦΕΚ 552Α·). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. Καταρτίζει το ετήσιο πρό¬ 
γραμμα δράσης για την υλοποίηση των σκοπών του ιδρύ¬ 
ματος. 

β) Καθορίζει το ύψος της ετήσιας αμοιβής (που κατά το 
χρόνο της σύνταξης της διαθήκης οριζόταν σε 10.000 
δρχ.) του εκάστοτε διατελόντος Α’ Γραμματέα της κοινό¬ 
τητας Ν. Πεντέλης (σημερινό Προϊστάμενο Δ/νοης) ο 
οποίος θα έχει την επιμέλεια της συντηρήσεως των ακινή¬ 
των, της ενοικιάσεως και της ειοπράξεως των ενοικίων κα¬ 
θώς και της απόδοσης αυτών στο Διοικ. Συμβούλιο του 
ιδρύματος. 

Επίσης καθορίζει την πρόσληψη άλλσυ αναγκαίου προ¬ 
σωπικού με την προϋπόθεση όμως ότι υπάρχει αντίστοιχη 
πίστωση στον εγκεκριμένο προϋπολογισμό τσυ. Προσδιο¬ 
ρίζει τα δικαιώματα, τις υποχρεώσεις και τα ειδικότερα κα¬ 
θήκοντα του παραπάνω προσωπικού, καθώς και την 
αμοιβή του, σύμφωνα με τσυς όρους των συλλογικών συμ¬ 
βάσεων εργασίας και τις διατάξεις γενικότερα της εργατι¬ 
κής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομι¬ 
κών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Φροντίζει να τελείται κάθε χρόνο μνημόσυνο εις 
μνήμη των αειμνήστων γονέων και αδελφών του διαθέτη. 

Αρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι πρσσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα πέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γΓ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) /Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 


ζ) Ασκεί εποπτεία και έλεγχο στο προσωπικό του ιδρύ¬ 
ματος εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφό του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλα μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Βσπράττει όλα τα έσοδα τούτου, εκδίδοντας και υπογρά¬ 
φοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, πσυ είναι αναγκαίο για την πληρωμή 
έκτακτων και επειγουοών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντσλή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία 
του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτσύ. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν δύο (2) οικονομικά αδύ¬ 
νατοι και αριστούχοι μαθητές που φοιτούν κάθε χρόνο στο 
Δημοτικό, Γυμνάσιο και Λύκειο Νέας Πεντέλης. 

2. Το Διοικητικό Συμβούλιο του ιδρύματος καλεί με πρό¬ 
σκλησή του τους ενδιαφερόμενους να υποβάλλουν τις αι¬ 
τήσεις τους με τα απαραίτητα δικαιολογητικά τηρουμένων 
κατά τα λοιπά των διατάξεων των άρθρων 3-6 του από 18/ 
23.8.41 Καν. Δ/τος. 

3. Οι αιτήσεις με τα δικαιολογητικά υποβάλλονται στο 
ίδρυμα μέσα σε είκοσι (20) ημέρες από της δημοσίευσης 
της σχετικής πρόσκλησης. 

4. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
Α.Ν. 2039/39 και του από 18.8.1941 Καν. Δ/τος (ΦΕΚ 
286/Α723.8.41). Σε περίπτωση ισοψηφίας ο υπότροφος 
επιλέγεται με κλήρωση. 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54 του Α.Ν. 2039/39 και 
του άρθρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 26 και 27 του 
από 18.8.1941 Καν. Δ/τος (ΦΕΚ 286/Α/23.8.1941). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ’ 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του /διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α722.12.1939). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιλία και 
στοιχεία; 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα 

τα έσοδα και έξοδα του ιδρύματος που πραγματοποιού¬ 
νται στην διάρκεια της χρήσης. 


δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Κοινότητα 
Νέας Πεντέλης, για την εκτέλεση του ίδιου σκοπού. 

• Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 31 Μαΐου 1996 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΩΡΠΟΣ ΠΑΠΑΝ/«»ΕΟΥ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 20669/14123/95 Φ 44232/8319 (2) 

Πολιτογράφηση Ομογενών Αλλοδαπών 

0 ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

Με τη Φ. 20669/14123/95/31.5.1996 απόφαση του 
Υφυπουργού Εσωτερικών Δημ. Διοίκησης και Αποκ/σης, 
έγινε δεκτή η από 12.12.1994 αίτηση πολιτογράφησης 
του Ομογενούς αλλοδαπού ΠΑΥΛΙΔΗ Κων/νου του Νικο¬ 
λάου και της Άννας γεν. το 1958 στο Σίδνεϋ Αυστραλίας 
για την απόκτηση της Ελληνικής Ιθαγένεια. 

Με τη Φ. 44232/8319/31.5.1996 απόφαση του Υφυ¬ 
πουργού Εσωτερικών Δημ. Διοίκησης και Αποκ/σης, έγινε 
δεκτή η από 18.4.1995 αίτηση πολιτργράφησης της Ομο¬ 
γενούς αλλοδαπής ΠΑΠΑΓΑΠΙΟΥ ΕΛΠΙ/^ΑΣ του ΑΓ ΑΠΙΟΥ 

συζ. ΜΑΝΟΥΣΟΥ ΓΟΝΕΟ γεν. το έτος 1968 για την από- 
κτηοη της Ελληνικής Ιθαγένειας. 

Αθήνα, 31 Μαΐου 1996 

ο ΥΦΥΠΟΥΡΓΟΣ 

Γ. ΜΩΡΑΙΓΓΗΣ 
-♦- 

Αριθ. Φ 56/820 (3) 

Αύξηση των συντάξεων των συνταξιούχων του Ταμείου 

Συντάξεων Εφημεριδοπωλών και Υπαλλήλων Πρακτο¬ 
ρείων Θεσ/νίκης για το έτος 1996. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (ΦΕΚ 
165/Α·). 

2. Τις διατάξεις των άρθρων 23 και 27 του Ν. 1558/ 
>1985 (ΦΕΚ 137/Α·), του άρθρου 5 του Π.Δ. 437/1985 
(ΦΕΚ 157/Α·) και του Π.Δ. 372/1995 (ΦΕΚ 201/Α'). 

3. Τις διατάξεις του άρθρου 29Α του Ν. 1558/1985, 
που προστέθηκε με το άρθρο 27 του Ν. 2081/1992 (154 
Α). 

4. Την 2152/19.3.1996 απόφαση της Επιτροπής Τιμών 
και Εισοδημάτων. 

5. Την γνώμη του Διοικητικού Συμβουλίου του Ταμείου 
Συντάξεων Εφημεριδοπωλών και Υπαλλήλων Πρακτο¬ 
ρείων Θεσσαλονίκης που διατυπώθηκε κατά την 15/ 
22.4.1996 συνεδρίασή του. 

6. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Συντάξεων Εφημεριδοπωλών και Υπαλλήλων 
Πρακτορείων θεσ/νίκης (ΝΠΔΔ) ύψους 6.238.960 δρχ. 
περίπου για το τρέχον οικονομικό έτος. 

Η δαπάνη αυτή θα καλυφθεί από τις πιστώσεις που 
έχουν εγγράφει στους Κ.Α.Ε. 0611 μέχρι 0618 του προϋ¬ 
πολογισμού του κλάδου σύνταξης του Ταμείου οι οποίες 
ανέρχονται στο ποσό των 146.5(Χ3.000 δρχ., αποφασί¬ 
ζουμε; 

Οι συντάξεις των συνταξιούχων του Ταμείου Συντάξεων 
Εφημεριδοπωλών και Υπαλλήλων Πρακτορείων Θεσσαλο¬ 
νίκης, που δεν ακολουθούν τα κατώτατα όρια συντάξεων 
του ΙΚΑ, αυξάνονται ως εξής: 

1. Από 1.1.1996 κατά ποοοστό 2,1% ως διορθωτικό 
ποσό. 

Η αύξηση αυτή θα χορηγηθεί σε όσους ήταν συνταξιού¬ 
χοι την 31.12.1995 καθώς και σε εκείνους που η έναρξη 
συνταξιοδότησής τους εμπίπτει στο μέχρι την 31.12.1995 
χρονικό διάστημα. Ο υπολογισμός της θα γίνει στα ποσά 
των συντάξεων όποϊς αυτά είχαν διαμορφωθεί την 
31.12.1995 και μέχρι του ακαθαρίστου ποσού των διακο- 
σίων πενήντα χιλιάδων (250.000) δρχ. 

2α. Από 1.1.1996, πέραν του διορθωτικού ποσού 

αα. Κατά ποσοστό 3,5% για ποσό σύνταξης μέχρι 
100.000 δρχ. 

αβ. Κατά ποσοστό 3% για το τμήμα σύνταξης από 
100.001 μέχρι 130.000 δρχ. 

αγ. Κατά ποσοστό 2,5% για το τμήμα σύνταξης από 
130.001 μέχρι 270.000 δρχ. 

Οι αυξήσεις αυτές θα χορηγηθούν ομοίως στους παρα¬ 
πάνω συνταξιούχους. 

Ο υπολογισμός τους θα γίνει στα ποσά των συντάξεων 
όπως θα έχουν διαμορφωθεί μετά την αύξηση της προη- 
γουμένης παραγράφου. 


β. Από 1.7.1996 οι συντάξεις όπως αυτές θα έχουν δια¬ 
μορφωθεί την 30.6.1996, αυξάνονται κατά τα ίδια ποσο¬ 
στά και στα ίδια κλιμάκια, που καθορίζονται στην α' περί¬ 
πτωση. 

Οι αυξήσεις αυτές θα χορηγηθούν σε όσους θα είναι συ¬ 
νταξιούχοι την 30.6.1996 καθώς και σε εκείνους που η 
έναρξη συνταξιοδότησής τους θα εμπίπτει στο μέχρι την 
30.6.1996 χρονικό διάστημα. 

Για το τμήμα σύνταξης πάνω από το ακκαθάριστο ποσό 
των διακοσίων εβδομήντα χιλιάδων δραχμών (270.000), 
δεν θα χορηγηθεί αύξηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 1996 

ο ΥΠΟΥΡΓΟΣ 

ΕΥΑΓΓ. ΠΑΝΝΟΠΟΥΛΟΣ 

-4- 

Αριθ. 1840 (4) 

Τροποποίηση της 49854/20.8.1984 απόφασης του 
Υπουργού Εσωτερικών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 
Εχοντας υπόψη: 

1. Τις διατάξεις της παρ. 4 του άρθρου 277 του Π.Δ. 
410/95 (ΔΚΚ). 

2. Την 49854/20.8.1984 απόφαση του Υπουργού Εσω¬ 
τερικών με την οποία συστήθηκε η Δημοτική Επιχείρηση 
Εργων Αλεξ/πολης (Δ.ΕΠ.Ε.Α.), όπως τροποποιήθηκε 
μεταγενέστερα. 

3. "Γην 78/96 απόφαση του Δ.Σ. Αλεξ/πολης, αποφασί¬ 
ζουμε: 

Τροποποιούμε την παρ. 4 της 49854/20.8.1984 από¬ 
φασης του Υπουργού Εσωτερικών, όπαις αυτή τροποποιή¬ 
θηκε μεταγενέστερα ως εξής: 

«Παρατείνεται η διάρκεια της λειτουργίας της επιχείρη¬ 
σης κατά δέκα (10) χρόνια ήτοι μέχρι το έτος 2014». 

Κατά τα λοιπά ισχύουν οι προγενέστερες αποφάσεις. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Αλεξ/ 
πόλης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξ/πολη, 29 Μαΐου 1996 

Με εντολή Γ.Γ. Περιφέρειας 
Ο Διευθυντής 

ΕΛΕΥΘΕΡΙΟΣ Γ. ΜΑΝΤΖΑΡΑΣ 
-♦- 

Αριθ. 10/1996 (5) 

Ενταξη της Κοινότητας Πανοράματος Ν. Γρεβενών στο Α' 
μέρος του Ν. 1188/81. 

ΤΟ ΚΟΙΝΟΤΙΚΟ ΣΥΜΒΟΥΛΙΟ ΠΑΝΟΡΑΜΑΤΟΣ 
(Συνεδρίαση 3/28.4.96) 

Αφού έλαβε υπόψη: 

α) Το αριθ. 1 /1996 πρακτικό του Υπηρεσιακού Συμβου¬ 
λίου Γρεβενών, με το οποίο γνωμοδοτεί υπέρ της ένταξης 
της Κοινότητας στο Α' μέρος του Ν. 1188/81, β) Τα οικο¬ 
νομικά στοιχεία της Κοινότητας των ετών 1993 και 1994 
τα οποία εκπληρούν τις απαραίτητες προϋποθέσεις που 

απαιτεί ο νόμος, γ) Τις διατάξεις της παρ. 1 του άρθ. 3 του 
Νόμου 1188/81 και παρ. 2 όπως αυτή αντικαταστάθηκε 
το αρ. 8 παρ. 1 του Ν. 2307/95, αποφασίζει ομόφωνα; 

Υπέρ της ένταξης της Κοινότητας Πανοράματος και της 
υπαγωγής του μονίμου προσωπικού στο (Α) πρώτο μέρος 
του Ν. 1188/81, γιατί συντρέχουν οι νόμιμες προϋποθέ¬ 
σεις. 

Ο Πρόεδρσς 
ΝΙΚΟΛΑΟΣ ΤΣΙΡΟΣ 

-♦- 

Αριθ. 6126 (6) 

Σύσταση ίδιου Νομικού Προσώπου στο Δήμο Σερβίων Ν. 
Κοζάνης με την επωνυμία «Β' Κέντρο Ανοικτής Προ¬ 
στασίας Ηλικιωμένων» (Κ.Α.Π.Η.). 

Η ΑΝ. ΠΕΡΙΦ/ΚΗ ΔΙΕΥΘΥΝΤΡΙΑ Ν. ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 203 και 205 του Π.Δ. 
410/95 (ΔΚΚ). 

2. Τις διατάξεις του Π.Δ. 331/1983. 

3. Την αριθμ. 41/96 απόφαση του Δημοτικού Συμβου¬ 
λίου Σερβίων περί σύστασης Νομικού Προσώπου με την 
επωνυμία «Β’ Κέντρο Ανοικτής Προστασίας Ηλικιωμένων» 
(Κ.Α.Π.Η.). 

Εκδίδουμε πράξη όπως παρακάτω: 

1. Συστήνουμε ίδιο νομικό πρόσωπο με την επωνυμία 
«Β’ Κέντρο Ανοικτής Προστασίας Ηλικιωμένων» 
(Κ.Α.Π.Η.) στο Δήμο Σερβίων. 

2. Σκοπός του νομικού προσώπου είναι: 

Η εφαρμογή προγράμματος εξωϊδρυματικής προστα¬ 
σίας και παροχή ιατροκοινωνικής προστασίας στους υπε¬ 
ρήλικες της περιοχής του Δήμου. 

3. Μέλη του Β’ Κ.Α.Π.Η. 

Μέλη του Κ.Α.Π.Η. εγγράφονται άτομα ηλικίας από 60 
ετών και άνω άνδρες και γυναίκες χωρίς διάκριση οικονο¬ 
μικών δυνατοτήτων. Ο αριθμός των μελών δεν μπορεί να 
είναι μικρότερος από 50 και μεγαλύτερος από 300 μέλη. 
Εκτός του αριμητικοό ορίου και εφόσον δεν έχει συμπλη¬ 
ρωθεί ο αριθμός αυτός εγγράφσνται και νεώτερες ηλικίες. 

4. Πόροι του νομικού προσώπου είναι: 

α) Η ετήσια επιχορήγηση του Δήμου Σερβίων, 
β) Η επιχορήγηση από κάθε άλλη παροχή του Κράτους 
είτε προς το ίδιο το Ν.Π.Δ.Δ., είτε το Δήμο, για το νομικό 
πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Τα έσοδα από την συμβολική χρηματική συμμετοχή 
των μελών του Β’ Κ.Α.Π.Η. 

ε) Τις εισπράξεις από το αντίτιμο των παρεχομένων από 
το Β' Κ.Α.Π.Η. υπηρεσιών, 
στ) Κάθε άλλη νόμιμη πρόσοδος. 

5. Το συνιστώμενο Ν.Π.Δ.Δ. θα διοικείται από επταμε- 
λές Διοικ/κό Συμβούλιο. Η θητεία των μελών του Διοικητι¬ 
κού Συμβουλίου θα ακολουθεί τη Δημοτική περίοδο. Το 
Διοικητικό Συμβούλιο θα απαρτίζεται από τους: 

α) από τον εκάστοτε Δήμαρχο ή Αντιδήμαρχο ή Δημ. 
Σύμβουλο που ορίζει ο Δήμαρχος σαν Πρόεδρο. 

β) από ένα Δημοτικό Σύμβουλο που ορίζεται με από¬ 
φαση του Δημοτικού Συμβουλίου. 

γ) από ένα αιρετό μέλος του Β’ Κ.Α.Π.Η. που εκλέγεται 
από τα μέλη του. 

δ) από μία κοινωνική λειτουργό του Υπουργείου Υγείας 


- Πρόνοιας που ορίζεται από αυτό. 

ε) ένα δημότη που ορίζεται με απόφαση του Δημοτικού 
Συμβουλίου ανάμεσα στα πρόσωπα που ασχολούνται με 
ανθρωπιστικά επαγγέλματα, ύστερα από σχετική πρόταση 
του Δημάρχου. 

στ) από ένα μέλος του Συνδέσμου Συνταξιούχων Ι.Κ.Α. 
η) από ένα αιρετό εκπρόσωπο των εργαζομένων. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γραμματέα. Μέχρι να εκλεγούν τα αι¬ 
ρετά μέλη ή μέχρι να πληρωθεί οποιαδήποτε θέση που κε- 
νούται, το Δ.Σ. λειτουργεί με την ελλειπή σύστασή του αν 
ο αριθμός των μελών δεν είναι κατώτερος αυτού που απαι¬ 
τείται για τον σχηματισμό απαρτίας. 

6. Το νομικό πρόσωπο εκπροσωπείται ενώπιον των δι¬ 
καστηρίων και κάθε αρχής από τον Πρόεδρο και σε περί¬ 
πτωση απουσίας ή κωλύματος από τον Αντιπρόεδρο. 

7. Το Β’ Κ.Α.Π.Η. του Δήμου Σερβίων καταργείται με 
τον ίδιο τρόπο που συστάθηκε και η περιουσία του περιέρ¬ 
χεται στο Δήμο Σερβίων και διατίθεται κατά τον τρόπο που 
καθορίζει το Δημοτικό Συμβούλιο με την απόφαση για την 
κατάργησή τσυ και σύμφωνα με τις σχετικές διατάξεις του 
Δ.Κ.Κ. που ισχύουν κάθε φορά. 

8. Από την πράξη αυτή προκαλείται δαπάνη σε βάρος 
του προϋπολογισμού του Δήμου ποσού 1.000.000 δρχ. 
για το τρέχον έτος. 

Για καθένα από τα επόμενα έτη θα υπάρξει ανάλογη 
πρόβλεψη στον προϋπολογισμό του Δήμου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Κοζάνη, 21 Μαΐου 1996 

Η Αν. Περ/κή Δ/ντρια 
Μ. Ν. ΑΓΓΕΛΙΔΟΥ 

-♦- 

Αριθ. 6050 (7) 

Τροποποίηση - Συμπλήρωση της 2246/23.8.94 απόφα¬ 
σης Νομάρχη Φλώρινας με θέμα «Τροποποίηση της 
2690/9.9.91 απόφασης Νομάρχη Φλώρινας με θέμα 
«τροποποίηση της 841/27.3.91 απόφασης με θέμα 
χορήγηση αδειών οικοδομής από Προέδρους Κοινοτή¬ 
των». 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1) Τις διατάξεις της παρ. 11 του άρθρου 29 του Ν. 
1577/85 (ΦΕΚ 210 Α’), όποίς τροποποιήθηκε με την παρ. 
8 του άρθρου 13 του Ν. 1647/87. 

2) Τις διατάξεις του από 24.4.1985 Π. Δ/τος (ΦΕΚ 
181Δ’) «τρόπος καθορισμού ορίων οικισμών της χώρας 
μέχρι 2.000 κατοίκους ...», όπως τροποποιήθηκε με το 
άρθρο 1 του από 14.2.87 Π. Δ/τος. 

3) Τις διατάξεις του από 31.5.1985 Π. Δ/τος (ΦΕΚ 270 
Δ’) «τροποποίηση των όρων και περιορισμών δόμησης των 
γηπέδων των κειμένων εκτός των ρυμοτομικών σχεδίων 
...», όπως τροποποιήθηκε και συμπληρώθηκε. 

4) Τις διατάξεις του Π. Δ/τος της 8/13.7.1993 (ΦΕΚ 
795/Δ’) «τρόπος έκδοσης οικοδομικών αδειών και έλεγ¬ 
χος των ανεγειρομένων οικοδομών». 

5) Τις σχετικές αποφάσεις Νομάρχη Φλώρινας για τον 
καθορισμό των σρίων των σικισμών του Νομού. 

6) Την υπ’ αρ. 60885/4983/27.9.90 (ΦΕΚ 656 Β’) από¬ 
φαση Υπουργού ΠΕ.ΧΩ.Δ.Ε. σχετικά με την χορήγηση 
αδειών οικοδομής από προέδρους Κοινοτήτων. 

7) Τηνυπ’ αρ. 5871/13.5.96 απόφαση Νομάρχη Φλώρι¬ 
νας με θέμα «Μερική τροποποίηση της υπ’ αρ. 1544/ 

13.6.94 απόφασης Νομάρχη Φλώρινας με θέμα «Κατηγο- 
ριοποίηση οικισμών Ν. Φλώρινας». 

8) Την υπ’ αρ. 2246/23.8.94 απόφαση Νομάρχη Φλώρι¬ 
νας με θέμα «τροποποίηση της υπ’ αρ. 2690/9.9.91 από¬ 
φασης .... για χορήγηση αδειών οικοδομής από Προέ¬ 
δρους Κοινοτήτων». 

9) Την γνωμοδότηση του Συμβουλίου ΧΟΠ, πράξη 14η, 
πρακτ. 5ο της 20.5.96, αποφασίζουμε: 

Τροποποιούμε - συμπληρώνουμε την υπ’ αρ. 2246/ 

23.8.94 απόφαση και ορίζουμε ότι και ο Πρόεδρος της 
Κοινότητας Μανιακίου θα χορηγεί άδειες οικοδομής για 
τις εργασίες που περιλαμβάνονται στην υπ’ αρ. 60885/ 
4983/27.9.90 απόφαση του Υπουργού ΠΕ.ΧΩ.Δ.Ε., δηλ. 

α) Περίφραξη ή περιτοιχηοη οικοπέδων. 

β) Επισκευές (περιλαμβανομένης και της επισκευής 
στέγης) ή εσωτερικές διαρρυθμίσεις οικοδομών χωρίς 
επέμβαση στα φέροντα στοιχεία (π.χ. στοιχεία από μπε¬ 
τόν, τοίχους από πέτρα ...). 

γ) Κατασκευές βοηθητικών εγκαταστάσεων (αποθη¬ 
κών, σταύλων κ.λ.π.) επιφάνειας έοος και πενήντα (50) τ.μ. 
και ελευθέρου ύψους έως και 4,5 μ. (μη περιλαμβανομέ- 
νου του ύψους τυχόν στέγης), σε επαφή ή ανεξάρτητα 
από την κύρια οικοδομή, μια φορά για κάθε οικόπεδο, 
εφόσον η κατασκευή αυτή μαζί με τα τυχόν υπάρχοντα 
κτίσματα δεν υπερβαίνει τα διακόσια πενήντα τετρ. μέτρα 
(250) τ.μ. 

δ) Προσθήκες χώρου κυρίας ή βοηθητικής χρήσης (δω¬ 
μάτιο, λουτρό, κουζίνα κ.λ.π.) σε απλές μονόροφες οικο¬ 
δομές, συνολικής επιφάνειας των προσθηκών έως και εί¬ 
κοσι τετρ. ρ. (20 τ.μ.) και ελευθέρου ύψους έως και 3,5 μ. 
(μη συμπεριλαμβανομένου του ύψους τυχόν στέγης) και 


μη φορά για κάθε οικόπεδο, εφόσον η κατασκευή αυτή με τα 
υπάρχοντα κτήματα δεν υπερ^ινει τα διακόσια (200 τ.μ.). 

Κατά τα λοιπά εξακολουθεί να ισχύει η υπ’ αρ. 2246/ 

23.8.94 απόφαση Νομάρχη Φλώρινας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού ή Κοινοτικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 29 Μαΐου 1996 

Ο Νομάρχης 
ΤΡΑΪΑΝΟΣ ΠΕΤΚΑΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην απόφαση του Διευθυντή της Περιφερειακής Διεύ¬ 
θυνσης Γεωργικής Ανάπτυξης Πελοποννήσου και Δυτικής 
Στερεάς Ελλάδος, για τη ζώνη προωθήσεοχ; δενδροκη- 
πευτικών καλλιεργειών για το έτος 1996 στο χώρο δικαιο¬ 
δοσίας της Περιφερειακής Διεύθυνσης Γεωργικής Ανά¬ 
πτυξης Πολοποννήσου και Δυτικής Στερεάς Ελλάδος που 
δημοσιεύτηκε στο ΦΕΚ 393/27.5.1996 τ.Β’, επιφέρεται η 
πιο κάτω διόρθωση: 

Από το λανθασμένο τίτλο «Ο ΠΕΡΙΦΕΡΕΙΑΚΟΣ ΔΙΕΥ¬ 
ΘΥΝΤΗΣ ΔΥΤ. ΕΛΛΑΔΟΣ» στο σωστό «Ο ΔΙΕΥΘΥΝΤΗΣ 
ΤΗΣ ΠΕΡΙΦ/ΚΗΣ Δ/ΝΣΗΣ ΓΕΩΡΓΙΚΗΣ ΑΝΑΠΤΥΞΗΣ ΠΕ¬ 
ΛΟΠΟΝΝΗΣΟΥ ΚΑΙ ΔΥΤΙΚΗΣ ΣΤΕΡΕΑΣ ΕΛΛ/^ΔΟΣ». 

(Από το Εθνικό Τυπογραφείο) 

ΡΙΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ __ 

ΚΑΠΟΔΙΣΤΡΙΟΥ 34 « ΑΘΗΝΑ 104 32 * ΤΕΙ^Χ 223211 ΥΡΕΤ ΟΗ * ΡΑΧ 52 34 3^^ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ~ 


ΚΕΝΤΡΙΚΗ ΥΠΗΡΕΣΙΑ 

Σολωμοΰ 51 _ 

Πληροφορίες δημοσιευμάτων Α.Ε.-Ε.Π.Ε. 
ηληρος>ορΙες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΏΣ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 

5225713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 

5239762 ΠΑΤΡΑ 

5248141 ΚορΙνθου 327 Τ.Κ. 262 23 
5248188 ΙΩΑΝΝΙΝΑ 
5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 00 


(031) 423955 
423956 
4136402 
4171307 
(061) 271249 
224581 

(0651) 21901 

(0531) 22637 

26522 


I π^ϋξηοη 100 δρχ. ανά 8οέλιδο ή μέρος οοτού 


ΡΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
2531 


30.000 δρχ. 
50.000 · 
10.000 · 
50.000 » 
25.000 . 
10.000 . 
5.000 » 
10.000 · 
3.000 · 
150.000 · 
10.000 . 


Κ.Α.Ε. εσόδου υπέρ 
ΤΑΠΕΤ 3512 

1.500 δρχ. 

2.500 . 

500 > 

2.500 » 

1.250 . 

500 » 

250 · 

500 · 

150 . 

7.500 · 

500 » 


Α’ (Νόμοι, Π.Δ., Συμβάσεις κτλ.) 

Β’ (Υπουργικές αποφάοεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Η π Λ Λ (Διορισμοί κτλ. προοωπικού ΝΠΔΔ) | 

Παράρτημα (Πίνακες επιτυχάντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Δ Ε.Π.Ε. 

Προ κηρύξεων Α.Σ.Ε.Π. _____ 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε· 1 - 120.000 _»-1--- 

• οι συνδρομές του εσωτερικού προπληρώνονται στα Δημόσια Ταμεία ~ 

οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογράφε . 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και οε 

ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί οε συνδρομές εισπράττεται στην Αθήνα από το Ταμείο του ΤΑΠΕΤ 
(ΚαποδιστρΙου 34 - Αθήνα) και στις άλλες πόλεις από τα Δημόσια Ταμεία. 

• ο. ««Λρομητκ το« εξ»«Ρ«.ϋ.μ"ΟΡΟΟν ™ το ποοί τοο ΤΑΠΕΤ μο?Ι μο το ™ο6 τηϊ 

■ ο.Δ(|μοικοιοιΚο.τ<μητοίηΧι»ώνοϋντομιο4)(ρημοτ«<Οηοο6ΤΓΚομν!μομήϊΐ«μολΟ«ληροτοη^ 

·Ηομ.βμομΠ«η,^«.ϊ«.^»xμ^«."Ο»«»■<»">»'ηV.»ομομΚ.0ΚΟ,^(|,^τη.31ηΔ^ 

φονται συνδρομητή για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφο διπλοτύπων, ταχυδρομικές επιταγές καιχρηματικά γραμμάτια δεν γίνονται δεκτά. - 

Οι ιιηηοΜίΕα κοιγού λΦίτουργούν καθημερινά απ6 Οβ-ΟΡ· 13 00 — 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






